Source: http://www.bihon.ro/handbalistii-se-mentin-in-coasta-celor-de-la-minaur/1743243
Timestamp: 2018-10-18 22:19:58+00:00

Document:
Handbaliştii se menţin „în coasta” celor de la Minaur - BIHON
Handbaliştii se menţin „în coasta” celor de la Minaur
la	4. decembrie 2016 12:49
© CSM Oradea a obţinut o victorie categorică FOTO: ROBY BOROS
Divizionara A de handbal masculin CSM Oradea a înregistrat o victorie facilă în meciul de pe teren propriu cu ACS Avram Iancu Arad, contând pentru etapa a 11-a din Seria B.
Gazdele s-au impus cu scorul de 41-27 (20-14), după o partidă pe care au controlat-o cu autoritate. Profitând de valoarea mai modestă a adversarei, antrenorul Sebastian Tudor a rulat întregul lot de jucători, folosind mai multe rezerve. Chiar şi aşa, echipa noastră a dominat categoric ostilităţile, impunându-se la un scor care scuteşte de prea multe comentarii. CSM Oradea a evoluat în formula: Nedelcu, Duma – portari; Păunescu 4 goluri marcate, R. Radu 5, Mihăilescu, Al. Pop 11, Niţu 2, Acsinia 4, Stroe 5, Haiduc 1, Chiş 5, Svoboda 3, Liberţ 1, Szilágyi.
În urma acestui succes, CSM Oradea a egalat la puncte lidera clasamentului din Seria B, CS Minaur, care deţine însă un golaveraj mai bun. „Am obţinut, aşa cum doream, cele trei puncte puse în joc. Am încercat să rulez toţi jucătorii din lot, dar am trimis în teren cu precădere jucătorii care evoluează de obicei mai puţin. În ultimele două etape din tur ne aşteaptă două meciuri dificile, cu HC Sibiu în deplasare, respectiv cu HCM Sighişoara, acasă. Ne dorim, bineînţeles, alte două victorii în aceste partide”, a afirmat după încheierea partidei, antrenorul CSM Oradea, Sebastian Tudor.
Taguri: ACS Avram Iancu, csm oradea, handbal

References: CSM 
 CSM 
 CSM 
 CSM 
 CSM 
 csm